Rugovska klisura
Rugovska klisura je 25 kilometara dugačka i preko 300 metara duboka klisura na Kosovu, koja se pruža od prevoja Čakor na zapadu do Peći na istoku. Za zaštićeno područje je proglašena 1985. godine, na površini od 4301 ha. Nalazi se između Prokletija na jugu i Mokre planine, Hajle i Žljeba na severu. Kroz nju protiče rijeka Pećka Bistrica. Na izlazu iz klisure je smješten grad Peć. Tokom pleistocena, klisurom je silazio Pećki (Rugovski) lednik i kod Pećke patrijaršije, stvorio je 260 metara visoke morene. Klisura je popularno turističko mjesto.